kardosdrur/scandi-wiki huggingface dataset:
Perkin Warbeck

Perkin Warbeck (født ca. 1474 - død 23. november 1499) var en tronprætendent for Huset York under Henrik 7. af England.

Han var født i Tournai og blev først kendt ved hoffet i Burgund i 1490, da han fremsatte sit krav på den engelske trone. Han udgav sig for at være Richard af Shrewsbury, 1. hertug af York, yngre søn af Edvard 4. Den virkelige Richard var en af prinserne i Tower og blev med stor sandsynlighed myrdet i 1483.

I 1491 kom Warbeck til Irland, hvor han håbede på at finde støtte, som en anden falsk tronkræver, Lambert Simnel, havde gjort fire år tidligere. Det gjorde han ikke, og han trak sig tilbage til kontinentet. Karl 8. af Frankrig tog imod ham, og Margaret af York, som var Edvard 4.'s søster, anerkendte ham offentligt som Richard, hertug af York. Det er usikkert om hun vidste, at han var en svindler. Han blev også modtaget af andre monarker. Da han skal have lignet Edvard 4., gik der rygter om, at han var en uægte søn af kongen; det er muligt, at nogen af hans støtter troede på den historie.

3. juli 1495 forsøgte han at gå i land i England. Han havde kun en lille styrke, betalt af Margrete af Burgund, og blev næsten med det samme tvunget til at flygte til Irland. Der fik han støtte fra jarlen af Desmond og belejrede Waterford. Igen mødte han modstand og flygtede til Skotland. Der blev han taget godt imod af Jakob 4., som lod ham giftes med hans kusine lady Catherine Gordon.

Skotterne angreb England i september 1496, men trak sig hurtigt tilbage, da den forventede støtte fra Northumberland ikke kom. Det eneste resultatet af angrebet var øget krigsskatter i England, som kan have ført til Det cornwallske oprør året efter. Jakob 4. ønskede nu at bliv fri for Warbeck, og han måtte derfor rejse tilbage til Irland, hvor han igen belejrede Waterford. Denne gang varede belejringen i 11 dage før han måtte flygte fra Irland. Hans to skibe med omkring 120 mand blev forfulgt af fire engelske skibe.

Warbeck gik i land i Cornwall i 1497 i håb om at kunne fiske i rørt vande efter oprøret tre måneder tidligere. Men oprørerne var blevet slået, og der var kun få som var villige til at forsøge igen. Han marcherede alligevel mod London, og gav i 1498 Henrik 7. en stor militær udfordring, før det kom til en træfning, hvor han flygtede igen. Han blev taget til fange og indespærret i Tower of London. Han skal sammen med Edvard Plantagenet, 17. jarl af Warwick, som virkelig havde et reelt krav på tronen, have forsøgt at flygte. Det mislykkes, og han blev henrettet for højforræderi, hængt i Tyburn.

Huset York
Personer fra Tournai
Personer henrettet ved hængning
Theodore Schultz

Theodore William "Ted" Schultz (født 30. april 1902 i Badger, South Dakota, død 26. februar 1998 i Evanston, Illinois) var en amerikansk økonom og bl.a. professor ved University of Chicago. I 1979 modtog han Nobelprisen i økonomi sammen med William Arthur Lewis "for deres forskning i økonomisk udvikling med særlig fokus på problemerne i u-lande."

Liv og virke 

Schultz blev født på en gård og modtog kun begrænset skolegang som ung. Hans far tog ham ud af den lokale skole i 8. klasse, fordi han var bange for, at sønnen ikke ville ønske at fortsætte med at arbejde på gården, hvis han gik i skole længere. Schultz fik dog senere mulighed for at følge et tre-årigt studieprogram (fire måneder hver vinter) på landbrugsskolen ved South Dakota State University. Senere tog han en bachelor-grad i jordbrug og økonomi, og i 1930 fik han en ph.d.-grad i jordbrugsøkonomi ved University of Wisconsin–Madison med en afhandling, der havde titlen The Tariff in Relation to the Coarse-Feed Grains and a Development of Some of the Theoretical Aspects of Tariff Price Research.

Han underviste ved Iowa State College fra 1930 til 1943. Fra 1946 til 1961 var han professor i økonomi ved University of Chicago. Her forskede han bl.a. i årsagerne til, hvorfor Tyskland og Japan havde haft en meget hurtig genopbygning efter anden verdenskrig, hvorimod Storbritannien f.eks. måtte fortsætte med at rationere maden længe efter krigen. Han konkluderede, at hurtigheden af genopretningen afhang af en sund og veluddannet arbejdsstyrke. Uddannelse gør mennesker produktive, og et godt sundhedsvæsen sørger for, at uddannelsesinvesteringen overlever og er i stand til at producere. Han var dermed en vigtig bidragyder til forskningen i teorien om humankapital og inspirerede meget forskning i international udviklingsøkonomi i 1980'erne. Det motiverede bl.a. Den Internationale Valutafond (IMF) og Verdensbanken til at støtte investeringer i erhvervs- og tekniske uddannelser i udviklingslande.

Nobelprisen 

Schultz fik Nobelprisen for sit arbejde inden for udviklingsøkonomi med særlig fokus på jordbrugsøkonomien. Han analyserede jordbrugets rolle i den samlede økonomi, og hans arbejde havde vidtrækkende konsekvenser for industrialiseringspolitikken i både udviklings- og udviklede lande. Schultz fremførte også ideen om uddannelseskapital, en udløber af begrebet humankapital, der især drejede sig om specifikke investeringer i uddannelse.

I 1960 var Schultz formand for den amerikanske økonomsammenslutning American Economic Association.

Kilder

Eksterne henvisninger 

 Materiale om Theodore Schultz på Nobelstiftelsens hjemmeside
 Nekrolog i New York Times 2. marts 1998: Theodore Schultz, 95, Winner Of a Key Prize in Economics

Nobelprismodtagere i økonomi
Nobelprismodtagere fra USA
Sebastian Grubak Salomonsen

Sebastian Grubak Salomonsen (født 19. juli 1995) er en fodboldspiller, der spiller for den danske 1. divisionsklub Brønshøj.

Karriere

Lyngby 
Sebastian Grubak Salomonsen var en del af Lyngbys ungdomsarbejde.

Brønshøj Boldklub 
I sommeren 2014 skiftede Sebastian Grubak Salomonsen til Brønshøj, hvor han debuterede i holdet første kamp i 1.divionssæsonen 2014-15, da han i pausen i en kamp mod Vejle Boldklub, blev skiftet ind i stedet for Mads Gabel.

Referencer 

Fodboldspillere fra Brønshøj Boldklub
Fodboldspillere fra Danmark
Frankrigs U/16-fodboldlandshold

Frankrigs U/16-fodboldlandshold består af de bedste franske fodboldspillere der er 16 år gamle eller yngre udvalgt af FFF

Sejre 
 Finalist i europamesterskabet : 1996 i Østrig, 2001 i England
 Vinder af Tournoi du Val de Marne : 1999, 2000, 2001, 2002, 2004, 2005, 2010, 2011
 Vinder af Tournoi de Montaigu : 2001, 2005
 Vinder af Tournoi de Salerne : 2002
 Vinder af Bora Ozturk Cup : 2001
 Vinder af Den internationale trenationers turnering i Schweiz : 2000
 Vinder af Aegean Cup : 2009, 2010, 2011, 2012

Trænere 
 2000 - 2001 : Luc Rabat (U 15) og Pierre Mankowski (U16)
 2001 - 2002 : Pierre Mankowski
 2002 - 2003 : François Blaquart
 2003 - 2004 : René Girard
 2004 - 2005 : Luc Rabat
 2005 - 2006 : François Blaquart
 2006 - 2007 : Francis Smerecki
 2007 - 2008 : Philippe Bergeroo
 2008 - 2009 : Guy Ferrier
 2009 - 2010 : Patrick Gonfalone
 2010 - 2011 : Jean-Claude Giuntini
 2011 - 2012 : Patrick Gonfalone
 2012 - 2014 : Jean-Claude Giuntini
 2014 : Ludovic Batelli
 siden 2014 : Laurent Guyot

Kendte spillere fra U16 

 1990-1991 :
Laurent Batlles, Nicolas Savinaud, Abdelnasser Ouadah

 1991-1992 :
Johan Radet, Cédric Bardon, Benjamin Nivet, Pierre Ducrocq

 1992-1993 :
Thierry Henry, Jean-Sébastien Jaurès, Yoann Bigné, Didier Domi

 1993-1994 :
Zoumana Camara, Philippe Christanval, David Hellebuyck, Jean-Joël Perrier-Doumbé, Gérard Gnanhouan

 1994-1995 :
Sébastien Frey, Anthony Réveillère, Julien Escudé, Steed Malbranque, Ludovic Delporte

 1995-1996 :
Matthieu Chalmé, Julien Sablé

 1996-1997 :
Djibril Cissé, Gaël Givet, Philippe Mexès, Nicolas Penneteau, Lionel Mathis

 1998-1999 :
Jacques Faty, Jérémy Toulalan

 1999-2000 :
Anthony Le Tallec, Florent Sinama-Pongolle, Jérémy Berthod, Mourad Meghni

 2000-2001 :
Gaël Clichy, Jimmy Briand

 2001-2002 :
Younès Kaboul, Yoann Gourcuff, Ronald Zubar, Carl Medjani

 2002-2003 :
Samir Nasri, Jérémy Ménez, Hatem Ben Arfa, Mehdi Benatia

 2003-2004 :
Nolan Roux, Marvin Martin, Garry Bocaly, Étienne Capoue

 2004-2005 :
Mapou Yanga-Mbiwa, Yohan Mollo, Maxime Gonalons, Romain Alessandrini

 2005-2006 :
Mamadou Sakho, Yann M'Vila, Rémy Cabella

 2006-2007 :
Clément Grenier, Timothée Kolodziejczak, Ali Ahamada

 2007-2008 :
Lindsay Rose, Grégoire Puel, Valentin Eysseric, Massadio Haïdara

 2008-2009 :
Yaya Sanogo, Alphonse Areola, Paul Pogba, Samuel Umtiti

 2009-2010
Aymeric Laporte, Kurt Zouma, Yassine Benzia

 2010-2011
Hervin Ongenda, Tom Viard

 2011-2012
Yoan Assoumin, Neal Maupay

 2012-2013
Grégory Dominge, Yanis Benzery

Eksterne henvisninger 
 Nyheder fra U16 landsholdet på FFF's hjemmeside 

Hold
U/16-fodboldlandshold i Europa
Nettoeksport

Et lands nettoeksport er lig med værdien af landets samlede eksport minus dets samlede import. Begrebet optræder som et vigtigt element i forsyningsbalancen, hvor det ofte optræder som det fjerde element, der tilsammen repræsenterer økonomiens samlede efterspørgsel og dermed udgør BNP. De øvrige tre elementer er det private forbrug, det offentlige forbrug og investeringerne.

Mens eksport og import hver for sig altid er positive beløb og i en lille åben økonomi som Danmarks kan udgøre omkring halvdelen af BNP, kan den samlede nettoeksport sagtens være negativ, hvilket den er for mange lande. Under alle omstændigheder vil den ofte kun udgøre nogle få % af BNP. 

Nettoeksporten er også lig med overskuddet på vare- og tjenestebalancen. Begrebet forkortes i økonomiske opstillinger og modeller ofte som NX.

Nettoeksporten udgør en væsentlig komponent i betalingsbalancen. Udover saldoen på vare- og tjenestebalancen, altså nettoeksporten, består betalingsbalancens løbende poster af (netto)løn- og formueindkomst plus løbende (netto)overførsler fra udlandet.

Makroøkonomi
International økonomi
Vonå

Vonå er en godt 6 km lang å der afvander Stadil Fjord og løber  fra sydenden af denne mod syd   til Ringkøbing Fjord, som den løber ud i i den nordøstlige ende, i vestenden af byen Ringkøbing. Ved starten af åen løber Hover Å ud fra øst  og lidt længere mod syd løber Heager Å ud, ligeledes fra øst.  Den er generelt 15-20 meter bred, men enkelte steder breder den sig ud i op til 50 meters bredde. Dybden varierer og er nogle steder over 3 meter, mens den andre steder ligger omkring 1 meter . Vonå har et afvandingsområde på ca. 475 km², og den tilfører Ringkøbing Fjord omkring 15% af dens vand . 

Den nordlige del af åen er en del af Natura 2000-område nr. 66 Stadil Fjord og Vest Stadil Fjord, og i sydenden af området kan åen krydses via en cykel- og fodgængerbro Vonå Engbro; Her lå også den ældste bro over åen der blev bygget i 1814.  I sydenden krydses åen  af landevejen til Søndervig og  Holmsland Klit; På dette sted  var der  færgefart over åen indtil 1860, hvor den første bro på dette sted  blev bygget. I 2007 blev der bygget en omfartsvej  med  ny bro knap en kilometer nord for den gamle landevejsbro .

Eksterne kilder/henvisninger 

Vandløb i Danmark
Lokaliteter i Ringkøbing-Skjern Kommune
Paraplyskole

En paraplyskole (engelsk: umbrella school) er en privatskole, der yder en organisatorisk ramme omkring hjemmeundervisning og foretager en grundlæggende kontrol af undervisningen. Fænomenet kendes mest i USA. Nogle paraplyskoler udbyder også visse fag, en læseplan, studieture eller andre aktiviteter. I sagens natur varierer paraplyskoler meget i både pris og ydelser, og der findes i USA både skoler, der er knyttet til en specifik trosretning og skoler, der ikke er religiøst orienterede. De enkelte delstater i USA stiller vidt forskellige krav til skolerne, så nogle steder er det skolens ansvar at holde styr på vaccinationer, fravær osv.

Grundskole
Privatskoler
Autumn Phillips

Autumn Patricia Phillips (født som Autumn Patricia Kelly) (født 3. maj 1978 i Montreal, Québec, Canada) var gift med Peter Phillips, der er den eneste søn af prinsesse Anne af Storbritannien og kaptajn Mark Phillips. Peter Phillips er det ældste barnebarn af dronning Elizabeth 2. af Storbritannien og Prins Philip, hertug af Edinburgh.

Ægteskab og børn 
Autumn Kelly og Peter Phillips giftede sig i 2008. De er forældre til døtrene Savannah Phillips (født 2010) og Isla Phillips (født 2012).

Parret blev separeret i 2019 og skilt i 2021.

Eksterne henvisninger 
 

Kongelige fra Storbritannien
Tv-skuespillere fra Canada
Tvillinger fra Canada
Personer fra Montreal
Cunningham-kæde

En Cunningham-kæde (opkaldt efter Allan Joseph Champneys Cunningham)  af første art er en sekvens af primtal af formen:

Altså p, 2p + 1, 2 (2p + 1) +1, 2 (2 (2p + 1) +1) +1, ...

Alle primtal i en sådan sekvens, med undtagelse af det sidste primtal, er Sophie Germain primtal.

Den første Cunningham-kæde er sekvensen: 2, 5, 11, 23, 47. Det betyder, at  og kan eksplicit repræsenteret således: a  n  = 3 · 2  n  - 1 for n = 0, 1, 2, 3 4.

En  Cunningham-kæde af den anden art er en sekvens af primtal af formen:

To eksempler på Cunningham kæder af den anden type er resultatet af 2, 3, 5, og sekvensen 1531, 3061, 6121, 12241, 24481.

Den længste kendte Cunningham kæde af enhver type er af den første type har en længde på 19 primtal og starter med  79910197721667870187016101. Det blev fundet i marts 2014.

Reference 

Primtal
Mikkel Pedersen Akeleye

Mikkel Pedersen Akeleye (ukendt - 10. august 1539 i Odense) var en dansk købmand og borgmester. Han blev valgt som borgmester i Odense i 1506. Han handlede han bl.a. med klæde og stude. I 1511 fik han lov at udføre 300 stude på trods af eksportforbud. Christian 2. skulle have boet hos Akeleye i hans hus i Odense, der må antages at have været blandt byens fornemste. I 1525 oprettede han godset Skinnerup, nu Ulriksholm.

Han var søn af Peder Knudsen Akeleye og Else (også omtalt som Sidsel) Walkendorff. Han var gift med Magdalene Knudsdatter Drage og de fik fire børn: Kirsten Mikkelsdatter Akeleye, Anne Mikkelsdatter Akeleye, Dorothea Mikkelsdatter Akeleye og Knud Mikkelsen Akeleye. Som den eneste søn overtog Knud godset efter faderens død i 1539. Han ligger begravet i Gråbrødre Klosterkirke i Odense.

Referencer

Eksterne henvisninger 
 Akeleye-slægtens forbindelse til Sydfyn .

Mikkel Pedersen
Købmænd fra Danmark
Ikke-folkevalgte borgmestre fra Danmark (før 1919)
Borgmestre i Odense
Danskere i 1500-tallet
Personer i Dansk Biografisk Leksikon
Katharine, hertuginde af Kent

Katharine, hertuginde af Kent (født som Katharine Lucy Mary Worsley, den 22. februar 1933) er gift med Prins Edward, hertug af Kent. Dermed er hun medlem af den britiske kongefamilie

Katolik 
Hun er særlig kendt for, at hun i 1994 konverterede til katolicismen.  Siden 1701 er hun det første medlem af kongefamilien, som offentligt er blevet katolik.

Katharine af Kent var medlem af Den engelske kirke, da hun giftede sig med hertugen af Kent. Derfor har hertugen stadig arveret til den britiske trone.

Interesser  
Hertuginden er musikelsker, og hun har sunget i flere kor. Hun er også kendt for, at hun uddeler pokaler under Wimbledon-turneringen. Denne opgave hun har overtaget efter sin svigermor prinsesse Marina af Grækenland og Danmark.

Titler 
Da hun giftede sig med hertugen, blev hendes formelle titulering HRH The Duchess of Kent («Hendes kongelige højhed hertuginden af Kent»). I 2002 bad hun om i stedet at blive tiltalt som Katharine Kent eller Katharine, hertuginde af Kent. Sidstnævnte form bruges normalt af enker efter  hertuger eller fraskilte hertuginder. I officielle dokumenter bruger hoffet stadig den formelle titulering.

Efterkommere 
Hertugen og hertuginden af Kent har tre børn: 
 George Windsor, jarl af St. Andrews (født 1962), gift og har tre børn.
 Lady Helen Taylor (født 1964), gift og har fire børn.
 Lord Nicholas Windsor (født 1970), gift og har tre børn.

Eksterne henvisninger 
 hjemmeside for det britiske monarki – Hertuginden af Kent

Kongelige fra Storbritannien
Hertuger fra England

Huset Windsor
Briter i 1900-tallet
Briter i 2000-tallet
Bill Justinussen

Kristian Bill Justinussen (født 27. august 1963 i Klaksvík, bosat i Glyvrar, Østerø) er en færøsk regnskabsfører og politiker (Miðflokkurin).

Politisk karriere 
Han var partiformand for Miðflokkurin 1997–1999, social- og sundhedsminister i Anfinn Kallsbergs anden regering 2002–2004, indvalgt til Lagtinget 2004–2019 og 2. vicerepræsentant til Lagtinget fra Eysturoy 1998–2004. Fra 2008-2019 var han medlem af Lagtingets finansudvalg. I september 2014 blev han valgt til formand for Vestnordisk råd.

Modstander af at øge homoseksuelles rettigheder 
Justinussen var en af de ledende modstandere af at inkludere hets mod homofile i Færøernes antidiskrimineringslov, og begrundede sit standpunkt med: «Det er meget vanskeligt at lovgive sig ud af holdninger som findes i befolkningen. Dette handler om, at der i ethvert menneske findes nogle holdninger og normer, som er gældende, og dette kan man ikke lovgive sig ud af.» Justinussen og Miðflokkurin og andre med samme holdning tabte sagen ved en lovændring i 2006. 

Når Miðflokkurin i 2011 blev et af regeringspartierne, fremsatte de som krav, at der ikke måtte ske ændringer indenfor de etiske sager, som f.eks. abortloven, som forbyder fri abort på Færøerne, alkoholloven måtte ikke liberaliseres og homoseksuelle måtte ikke få lov til at gifte sig. Ved Miðflokkurins landsmøde den 22. september 2014, blev det endvidere besluttet, at fastholde denne vetoret efter lagtingsvalget 2015, dvs. at hvis Miðflokkurin er med til at danne regering efter lagtingsvalget 2015, så skal de andre partier love, at de ikke stemmer for lovforslag som f.eks. tillader homoseksuelle at giftes.

Uddannelse og erhverv 
Justinussen har eksamen fra HD-kurset ved Føroya Handilsskúli, og har dermed en uddannelse som svarer til Graduate Certificate in Business Administration. Han har til daglig arbejdet som regnskabsfører og revisor. Justinussen sad i bestyrelsen for Landssjúkrahúsið 1989–1991 og i skolestyret for Runavíkar skúli 2001–2002.

Justinussen er gift, har tre børn, og bor i Glyvrar.

Lagtingsudvalg 
2008–2019 medlem af Finansudvalget

2004–2008 medlem af Justitsudvalget
2004–2008 medlem af Velfærdsudvalget

Referencer

Eksterne henvisninger 

Politikere fra Miðflokkurin
Lagtingsmedlemmer fra Færøerne
Sundhedsministre fra Færøerne
Personer fra Østerø
Esbjerg Kemi

Esbjerg Kemi var indtil sommeren 1998 en del af AgroDan A/S. Esbjerg Kemi deponerede fra 1960-1965 også affald fra virksomhedens produktion af sprøjtemidler i Kærgård Klitplantage. Esbjerg Kemi er nu lukket.  

Kemivirksomheder i Danmark
Yrsa Liisberg

Yrsa Liisberg født Yrsa Ellen Duvier (født 26. marts 1890 i København, død 16. juni 1938 på Frederiksberg) var en dansk koncertsangerinde og sanglærerinde, som primært var aktiv i 1920'erne. 

Liisberg var datter af glarmester August Duvier og Ellen Wengler. Hun debuterede som sangerinde på Boulevardens Børnehjælpskabaret med nogle franske viser i forbindelse med den københavnske børnehjælpsdag i 1911, hvor bl.a. Else Frölich og Henry Seemann ligeledes optrådte. Snart modtog hun uddannelse hos Ellen Beck, siden på musikkonservatoriet i Paris hos den berømte franske operasanger Paul Guillamat og optrådte ved første egen solokoncert i 1919 i Hornung & Møllers koncertsal i Dehns Palæ. Liisberg, som særligt udmærkede sig i romance-genren, optrådte ofte i 1920'erne i både Danmark og udlandet, men indstillede sin professionelle koncertkarriere i begyndelsen af 1930'erne, hvorefter hun udelukkende underviste privat. Hun var stærkt optaget af Frankrig og var mangeårigt medlem af Alliance Française.

Liisberg giftede sig i 1913 med repræsentant, senere grosserer, Aage Rasmus Liisberg. Deres søn, Frants Liisberg, var administrerende direktør for LM Ericsson A/S i Danmark.

Kilder 
 Berlingske Tidende, 26/2 1926
 Ekstra Bladet, 28/2 1928

Noter 

Sangere fra Danmark
Danskere i 1900-tallet
Personer fra København
Samtgemeinde Fürstenau

Samtgemeinde Fürstenau er en samtgemeinde og en selvstændig kommune med godt 15.600 indbyggere (2013), beliggende i den
nordvestlige del af Landkreis Osnabrück, i den tyske delstat Niedersachsen. Samtgemeindens administration ligger i byen Fürstenau.

Geografi 
Samtgemeinden omfatter den sydvestlige del af landskabet Artland, den nordvestlige del af Ankumer Höhe og de østlige udløbere af Lingener Höhe. Mod øst støder det til Bramgau, mod syd til Tecklenburger Land og mod vest til Emsland.

Inddeling 
Samtgemeinden omfatter kommunerne Berge og Bippen samt byen Fürstenau.

Eksterne kilder/henvisninger 

 Samtgemeindens websted
Fürstenau

Fürstenau er en kommune med knap 9.200 indbyggere (2013) der er administrationsby i Samtgemeinde Fürstenau, i den nordvestlige del af Landkreis Osnabrück, i den tyske delstat Niedersachsen.

Geografi 
Fürstenau ligger sydvest for Ankumer Höhe, der hører til Natur- og Geopark TERRA.vita, og lidt øst for Lingener Höhe.

Nærmeste større byer er Osnabrück (43 km), Emmen / Holland (69 km), Enschede / Holland (72 km), Münster (74 km), Oldenburg (93 km), Bremen (113 km).

Inddeling 
I kommunen ligger ud over byen Fürstenau, landsbyerne Hollenstede, Schwagstorf og Settrup.

Eksterne kilder/henvisninger 

 Byens side  på Samtgemeindens websted

Kommuner i Niedersachsen
Hanse
Sylvia Schierbeck

Silvia Schierbeck (født Sylvia Augusta Ida Larsen 30. marts 1896 i København, død 2. februar 1977 sammesteds) var en dansk sangerinde og musikpædagog.

Sylvia Schierbeck var datter af skibsfører Eduard Larsen og Betty f. Nuppenau. Hun var elev af blandt andre Ellen Beck og Emilie Ulrich.

Schierbeck debuterede med egen koncert i 1917 og på Det Kongelige Teater i 1926 samt optrådte med adskillelige koncerter både i Danmark og i udlandet under deltagelse af blandt andre Carl Nielsen og Nina Grieg.

Hun giftede sig i 1919 med komponist Poul Schierbeck.

Eksterne henvisninger 
 

Sangere fra Danmark
Interstate Highway 80 i Californien

I-80 starter ved et motorvejskryds med U.S. Highway 101 i San Francisco, og derefter krydser den San Francisco-Oakland Bay Bridge og kører ind i Oakland. Efter omkring 130 kilometer i nordøstlig retning kører I-80 ind i Sacramento, hvor den mødes med I-5. I-80 kører gennem Sierra Nevada-bjergene, og krydser efter omkring 320 kilometer i Californien ind i Nevada.
På stykker er den kendt som San Fransisco Skyway, Eastshore Freeway og Roseville Freeway. Den går også under navnene Kent D. Pursel Memorial Freeway, Linus F. Claeys Freeway, Alan S. Hart Freeway og Dutch Flat and Donner Lake Wagon Road. Fartgrænsen er intet sted mere end 65 miles i timen (ca. 105 km/t). I Sierra Nevada-bjergene falder der ofte sne i vinterhalvåret, og en gang i mellem er vinterkæder påkrævet. Det højeste punkt i bjergene ligger i 2.206 meters højde, og går under navnet Euer Saddle.

Tilslutninger

Galleri

Referencer 

Interstate Highways
Californiens geografi
Ed Begley

Ed Begley (født 25. marts 1901, død 28. april 1970) var en amerikansk filmskuespiller. Han var kendt for sin medvirken i film som 12 vrede mænd fra 1957. Ed Begley vandt en Oscar i kategorien bedste mandlige birolle for sin rolle som «Tom "Boss" Finley» i filmen Sweet Bird of Youth.

Eksterne henvisninger 

 

Filmskuespillere fra USA
Halsskov Odde

Halsskov Odde ligger syd for Storebæltsbroen på Sjællands siden. Stedet er oplagt sted til fotografering af broen og er en yndet plads for lystfiskere.  Odden fortsætter som Halsskov Rev godt 2½ kilometer mod vest.

På Odden ligger Isbådsmuseet. Fra den tidligere isbådsstation, fragtede man tidligere i strenge vintre passagerer over Storebælt i specialbyggede isbåde.

Odden og kysten er en del af Natura 2000-område nr. 116 Centrale Storebælt og Vresen (tidligere område nr. 165) Området er oprettet for at beskytte bestanden af marsvin i området .

Eksterne kilder/henvisninger 

  Kort over området på miljoegis.mim.dk

Korsør
Naturområder i Danmark